CELEX: 62018TN0374
Language: sk
Date: 2018-06-19 00:00:00
Title: Vec T-374/18: Žaloba podaná 19. júna 2018 – Labiri/EHSV

201807270042024672018/C 285/553742018TC28520180813SK01SKINFO_JUDICIAL20180619383922Vec T-374/18: Žaloba podaná 19. júna 2018 – Labiri/EHSV
 ---documentbreak--- C2852018SK3820120180619SK0055382392Žaloba podaná 19. júna 2018 – Labiri/EHSV
   (Vec T-374/18)2018/C 285/55Jazyk konania: francúzština
      Účastníci konania
   
   
      Žalobkyňa: Vassiliki Labiri (Brusel, Belgicko) (v zastúpení: J.-N. Louis, avocat)
   
      Žalovaný: Európsky hospodársky a sociálny výbor
   
      Návrhy
   
   Žalobkyňa navrhuje, aby Všeobecný súd:
   
            —
         
         
            v rámci opatrení na zabezpečenie priebehu konania vyzval žalovaného, aby predložil rozhodnutie Generálneho tajomníka EHSV z 30. marca 2016, ktorým rozhodol, že voči vedúcemu sekcie žalobkyne nebolo prijaté nijaké obvinenie,
         
      
            —
         
         
            vyhlásil a rozhodol,
            
                     —
                  
                  
                     že rozhodnutie Generálneho tajomníka EHSV z 30. marca 2016, ktorým sa voči vedúcemu sekcie žalobkyne nevznáša obvinenie a zastavuje posudzovanie jej žiadosti o pomoc/sťažnosti zo 14. decembra 2007, sa zrušuje,
                  
               
                     —
                  
                  
                     že EHSV je povinný nahradiť trovy konania.
                  
               
      
      Dôvody a hlavné tvrdenia
   
   Na podporu svojej žaloby, žalobkyňa uvádza tri žalobné dôvody.
   
            1.
         
         
            Prvý žalobný dôvod sa zakladá na porušení povinnosti odôvodnenia, ktorá vyplýva z článku 25 druhého odseku Služobného poriadku úradníkov Európskej únie (ďalej len „Služobný poriadok“), ako aj na porušení zásady spolupráce vyplývajúcej z administratívnej spolupráce medzi Európskym hospodárskym a sociálnym výborom (EHSV) a Výborom regiónov zo 17. decembra 2007.
         
      
            2.
         
         
            Druhý žalobný dôvod sa zakladá na porušení článku 24 prvého odseku Služobného poriadku a článku 41 Charty základných práv Európskej únie, ktorý priznáva každej osobe právo na riadnu správu veci verejných. Konkrétne napadnuté rozhodnutie bolo údajne prijaté v rozpore s právom žalobkyne byť vypočutý a právom na obranu.
         
      
            3.
         
         
            Tretí žalobný dôvod je založený na zjavne nesprávnom posúdení, ktorého sa dopustil EHSV, keď prijal rozhodnutie nepokračovať v posudzovaní, ktoré neoprávnene odkazovalo na dohodu o vyrovnaní, ku ktorej došlo vo veci pred Súdom pre verejnú službu, ako aj na závery administratívneho šetrenia, v rámci ktorého nikdy nebolo preskúmané, či skutočnosti, ktoré sú predmetom sťažnosti žalobkyne by mohli objektívne predstavovať psychické obťažovanie.